Azken zirriborroa

CAMARA DE

COMPTOS

DE NAVARRA

NAFARROAKO

KONTUEN

GANBERA

Nafarroako Parlamentuaren urteko kontuak, 2023

2024ko ekaina

Aurkibidea

[I. Introducción 3](#_Toc168991812)

[II. Objetivos y alcance de la fiscalización 4](#_Toc168991813)

[III. Opinión 5](#_Toc168991814)

[III.1. Opinión de auditoría financiera 5](#_Toc168991815)

[III.2. Opinión de cumplimiento de la legalidad 5](#_Toc168991816)

[IV. Fundamento de la opinión 6](#_Toc168991817)

[V. Cuestiones claves de auditoría 7](#_Toc168991818)

[VI. Responsabilidad del Parlamento de Navarra 8](#_Toc168991819)

[VII. Responsabilidad de la Cámara de Comptos de Navarra 9](#_Toc168991820)

[VIII. Seguimiento de las recomendaciones emitidas en informes anteriores 11](#_Toc168991821)

[Apéndice 1. Resumen de las cuentas anuales del Parlamento de Navarra 2022 13](#_Toc168991822)

[Apéndice 2. El Parlamento de Navarra 19](#_Toc168991823)

[Apéndice 3. Marco regulador 20](#_Toc168991824)

[Apéndice 4. Observaciones y hallazgos adicionales de la fiscalización 22](#_Toc168991825)

[ANEXO. Organigrama del Parlamento de Navarra OK Laura 31](#_Toc168991826)

# I. Sarrera

Nafarroako Kontuen Ganberak, Nafarroako Parlamentuko Mahaiak 2024ko martxoaren 18an hartutako erabakia betetze aldera, ganbera bera arautzen duen abenduaren 20ko 19/1984 Foru Legearekin eta 2024rako fiskalizazio-programarekin bat, Nafarroako Parlamentuaren (aurrerantzean, Parlamentua) 2023ko ekitaldiari dagokion urteko kontuen aurreproiektua fiskalizatu du.

Azterketa lana 2024ko apirilean eta maiatzean egin du auditoretzako bi teknikarik eta auditore batek osatutako lantalde batek. Kontuen Ganberako zerbitzu juridiko, informatiko eta administratiboen lankidetza ere izan dute.

Eskerrak ematen dizkiegu Parlamentuko langileei lan hau egiteko eman diguten laguntzagatik.

Txosten honetako datu guztiak eurotan eman dira, biribilduta, zentimorik ez agertzeko. Emandako datuek eta ehunekoek beti adierazten dute balio zehatz bakoitza biribilduta, eta ez biribildutako datuen batura.

# II. Fiskalizazioaren helburuak eta norainokoa

Finantza-egoerari eta legedi-betetzeari buruzko ikuskapen bat egin da Nafarroako Parlamentuaren 2023ko ekitaldiari dagokion urteko kontuen aurreproiektuari buruz, honako hauei buruzko iritzia emateko:

* Ea 2023ko ekitaldiko urteko kontuek, alderdi aipagarri guztietan, irudi zehatza erakusten duten Parlamentuak 2023ko abenduaren 31n zituen ondareari eta finantza-egoerari dagokienez, bai eta data horretan amaitutako ekitaldiko emaitza ekonomiko eta aurrekontukoei dagokienez ere, betiere aplikatzekoa den arau-esparruari eta, bereziki, bertan jasotako kontabilitateko eta aurrekontuen inguruko printzipio eta irizpideei jarraituz.
* Ea 2023ko ekitaldiko urteko kontuetan jasotako jarduerak, aurrekontu- eta finantza-eragiketak eta informazioa bat datozen, alderdi adierazgarri guztietan, funts publikoen kudeaketari aplikatzekoak zaizkion arauekin.

Nafarroako Parlamentuaren 2023ko urteko kontuak dira fiskalizazioaren norainokoa, eta honako kontabilitateko egoera-orri hauek hartzen dituzte barnean:

* Aurrekontuaren likidazioaren egoera-orria.
* Egoeraren balantzea.
* Emaitza ekonomiko eta ondarekoaren kontua.
* Ondare garbian izandako aldaketen egoera-orria.
* Eskudiru-fluxuen egoera-orria.
* Oroitidazkia.

Parlamentuaren urteko kontuak Nafarroako Parlamentuaren Kontabilitate Planari eta haren erregelamendu ekonomiko finantzarioari jarraituz egiten dira. Kontabilitate Plana Kontabilitate Publikoaren Plan Orokorrari egokituta dago Nafarroako Parlamentuko Mahaiak 2012ko abenduaren 17an hartutako Erabakiaren bidez.

Fiskalizazioaren denbora-norainokoak 2023ko ekitaldia hartzen du, baina beste ekitaldi batzuei buruz ere egin dira behar diren egiaztapenak, ezarritako helburuak hobeki lortzeko.

# III. Iritzia

Nafarroako Kontuen Ganberak, 19/1984 Foru Legeak esleitzen dizkion eskumenak erabiliz, Parlamentuaren urteko kontuen aurreproiektua fiskalizatu du. Honako hauek osatzen dituzte kontu horiek: 2023ko abenduaren 31ko balantzeak, emaitza ekonomiko eta ondarezkoaren kontuak, ondare garbian izandako aldaketen egoera-orriak, eskudiru-fluxuen egoera-orriak, aurrekontuko likidazioaren egoera-orriak eta data horretan amaitutako ekitaldiari dagokion memoriak. Orobat, fiskalizatu du ea Parlamentuak bete duen legedia 2023ko ekitaldian.

## III.1 Finantza-auditoretzako iritzia

Gure iritziz*,* 2023ko ekitaldiko urteko kontuen aurreproiektuak irudi zehatza erakusten du alderdi aipagarri guztietan Parlamentuak 2023ko abenduaren 31n zituen ondareari eta finantza-egoerari dagokienez. Halaber, haren emaitza ekonomiko eta aurrekontukoak islatzen ditu, data horretan amaitutako urteko ekitaldiari dagozkionak, aplikatzekoa den informazio finantzario publikoari buruzko lege-esparruari eta, bereziki, bertan jasotako kontabilitateko printzipio eta irizpideei jarraituz betiere.

## III.2 Legedi-betetzeari buruzko iritzia

Gure iritziz, egindako lanaren norainokoa kontuan hartuta, Parlamentuaren 2023ko ekitaldiko finantzen egoera-orrietan jasotako jarduerak, aurrekontu- nahiz finantza-eragiketak eta informazioa bat datoz funts publikoen kudeaketari aplikatzekoa zaion araudiarekin alderdi adierazgarri guztietan.

# IV. Iritziaren oinarria

Kanpo-kontroleko erakunde publikoek erabakitako funtsezko fiskalizazio-printzipioen arabera egin dugu fiskalizazioa, eta, zehazki, finantza-fiskalizazioari buruzko ISSAI-ES 200 arauan eta legedi-betetzearen fiskalizazioari buruzko ISSAI-ES 400 arauan ezarritakoaren arabera; halaber, kanpo-kontroleko organoen fiskalizazio-gida praktikoak (GPF-OCEX) erabili ditugu. Aurrerago deskribatzen dira arau horien indarrez ditugun erantzukizunak, gure txosteneko “Kontuen Ganberaren erantzukizunak” atalean, urtealdi-kontuez eta legedia betetzeari buruzko fiskalizazioaz denaz bezainbatean.

Urtealdi-kontuei eta legedi-betetzeari buruzko gure fiskalizazioan aplikatzekoak diren etikaren eta independentzia-babesaren arloko eskakizunekin bat, entitatearekiko independenteak gara, fiskalizazio publikoko jarduerari buruzko araudiak exijitzen duen bezala.

Gure ustez, lortu dugun auditoretza-ebidentziak oinarri nahikoa eta egokia ematen dio finantzei eta legedi-betetzeari buruzko gure iritziari.

# V. Auditoretzako funtsezko gaiak

Auditoretzako gai giltzarriak dira gure iritzi profesionalaren arabera munta handiena izan dutenak 2023ko urteko kontuez egin dugun fiskalizazioan. Auzi horiek urteko kontuen osotasunari buruzko auditoretzaren testuinguruan eta kontu orokorrei buruzko iritzia taxutzerakoan jorratu ditugu, eta ez dugu bereiz azalduko horien gaineko iritzirik.

Ondorioztatu dugu gure fiskalizazioan ez dagoela jakinarazi beharreko gai giltzarririk.

# VI. Nafarroako Parlamentuaren erantzukizuna

Parlamentuko Kontu-hartzailetza eta Gai Ekonomikoetarako Zerbitzua urteko kontuen aurreproiektua egiteaz arduratzen da, eta legelari nagusiari aurkezten dio, azken horrek Parlamentuko Mahaiari helarazi eta Eledunen Batzarrak onespena eman diezaion. Aurreproiektu horrek irudi zehatza eman beharko du Parlamentuaren aurrekontu-likidazioari, ondareari, emaitzei eta finantza-egoerari buruz, aplikatzekoa den finantza-informazio publikoko arau-esparruari jarraituz. Halaber, bermatu beharko du aipatu kontuetan islatutako jarduerak, aurrekontu- eta finantza-eragiketak eta informazioa bat datozela aplikatzekoa den araudiarekin.

Txosten honek aztergai duen urteko kontuen aurreproiektua 2024ko martxoaren 14an egin zuen Nafarroako Parlamentuko Kontu-hartzailetza eta Gai Ekonomikoetarako zerbitzuburuak, eta 2024ko martxoaren 20an eskuratu zitzaigun.

# VII. Nafarroako Kontuen Ganberaren erantzukizuna

Helburutzat dugu arrazoizko ziurtasun bat lortzea, urtealdi-kontuetan, oro har, iruzur edo erroreen ondoriozko akats materialik ez egoteaz, eta kontu horietan islatutako jarduerak, aurrekontu- eta finantza-eragiketak eta informazioa aplikatu behar den araudiarekin bat etortzeaz, erregulartasunaren fiskalizaziorako gure txostena eman ahal izateko, gure iritzia jasotzen duena.

Arrazoizko ziurtasun hori ziurtasun maila handia da, baina ez du bermatzen kanpo-kontroleko organoei buruzko araudiari jarraikiz egindako fiskalizazio batek beti atzemanen duenik akats material bat edo urraketa muntadun bat, halakorik dagoenean. Akatsak iruzurraren edo erroreen ondorio izan daitezke, edo legezkotasuna ez betetzearen ondorio, eta akats materialtzat jotzen dira Kontuen Ganbera honen irizpideak aplikatuta, baldin eta zentzuz aurreikusi ahal bada txostenen erabiltzaile diren pertsonen erabaki ekonomikoetan eragina izanen dutela.

Fiskalizazioaren atal gisa, eta kanpo-kontroleko organoen araudiarekin bat etorriz, gure iritzi profesionala aplikatzen dugu eta eszeptizismo profesionaleko jarrerari eusten diogu auditoretza osoan. Gainera:

* Identifikatu eta baloratu egiten ditugu iruzur edo oker baten ondoriozko akats materiala egoteko eta legeak ez betetzeko arriskuak, arrisku horiei erantzuteko auditoretza-prozedurak taxutzen eta aplikatzen ditugu, eta auditoretzako behar adinako eta behar bezalako ebidentzia lortzen dugu gure iritziari oinarri emateko. Iruzurraren ondoriozko akats material edo urraketa bat ez atzemateko arriskua handiagoa da errorearen ondoriozko akats material baten kasuan baino; izan ere, iruzurra dagoenean, tartean izan daitezke kolusioa, faltsutzea, nahitako omisioak, propio eginiko adierazpen okerrak edo barne-kontrolaren saihestea.
* Barne-kontrolari buruz ezagutza muntaduna lortzen dugu fiskalizaziorako, inguruabarren arabera egokiak diren auditoretza-prozedurak diseinatze aldera; ez, ordea, entitatearen barne-kontrolaren eraginkortasunari buruzko iritzi bat emate aldera.
* Ebaluatzen dugu ea aplikatutako kontabilitate-politikak moduzkoak ote diren, ea kontabilitate-estimazioak egokiak diren eta ea egokia den kudeaketa-organoak emandako informazioa.
* Urteko kontuen aurkezpen orokorra, egitura eta edukia ebaluatzen ditugu, emandako informazioa barne, eta aztertzen dugu ea urteko kontuek zehatz azaltzen dituzten transakzioak eta azpian dauden egitateak.

Erakundearen gobernu-organoarekin harremanetan jartzen gara, besteak beste, planifikatutako auditoria-proben norainokoaz eta horiek egiteko uneaz aritzeko, bai eta fiskalizazioaren aurkikuntza esanguratsuez eta fiskalizazioan zehar barne-kontrolari buruz identifikatzen dugun edozein akats adierazgarriz ere.

# VIII. Aurreko txostenetan emandako gomendioen jarraipena

Aurreko txostenetan jasotako gomendio garrantzitsu hauek bete dira fiskalizatutako ekitaldian:

* *Dagozkion neurriak hartzea Enplegu publikoan aldibaterakotasuna murrizteko presako neurriei buruzko abenduaren 28ko 20/2021 Legean aurreikusitakoa betetze aldera.*
* *Nafarroako Parlamentuaren zerbitzuko langileen plantilla organikoa urtero onestea.*
* *Erantzukizunpeko adierazpenak egiaztatzeko, kontrolatzeko eta ikuskatzeko ahalmenak erabiltzea, Administrazio Prozedura Erkidearen urriaren 1eko 39/2015 Legearen 69. artikuluan aurreikusitakoaren arabera.*
* *Gomendatzen dugu, talde parlamentarioei ematen zaizkien dirulaguntzen izaera finalista dela-eta, azter dadila alderdi politikoekiko lankidetza harremanak hitzarmenen bidez formalizatzeko aukera; hitzarmen horietan jasoko lirateke alderdi politikoek taldeei ematen ahal dizkieten zerbitzuak, beren balorazio ekonomikoarekin, bai eta zerbitzu horien kostua konpentsatzeko taldeek urtero egin behar duten ekarpenaren zenbatekoa ere. [[1]](#footnote-1)*
* *Administrazio-klausula partikularren agirietan aipatzea zer agiri aurkeztu beharko dituen adjudikazio-hartzaile izateko proposatua izanen den pertsonak kontratazio-mahaiek egiaztatu dezaten kontrataziorako baldintzak egiazki betetzen dituela.*

Aurreko ekitaldietako txostenetan jasotako gomendio garrantzitsu hauek lehengoan diraute:

* *Nafarroako Parlamentuko plantilla organikoan dauden lanpostu hutsak deialdi publikoaren bidez betetzeko hasitako egintzekin jarraitzea, aplikatu beharreko araudiari jarraikiz lanpostu horiek behin betiko betetzeko.*
* *Espedientean justifikatzea zergatik ez den ezarri exekuzio baldintza berezirik.*

Gainera, finantza-fiskalizazioaren eta legedi-betetzearen fiskalizazioaren emaitza gisa, beste gomendio batzuk jaso dira txosten honen 4. Gehigarrian, beste ohar eta aurkikuntza batzuei buruzkoan.

Javier Marticorena Chapa auditorea arduratu da lan honetaz, eta hark proposatuta eman da txosten hau, indarreko araudiak ezarritako tramiteak bete ondoren.

*(Ignacio Cabeza del Salvador Nafarroako Kontuen Ganberako lehendakariak digitalki sinatua orri-bazterrean adierazitako egunean)*

# 1. Gehigarria. Nafarroako Parlamentuaren 2023ko urteko kontuen laburpena

1.1. 2023ko aurrekontuaren likidazioa

Gastu-aurrekontuaren betetzea

|  |  |  |  |  |  |  |
| --- | --- | --- | --- | --- | --- | --- |
| Gastuak | Hasierako kredituak | Aldaketa | Behin betiko kredituak | Aitortutako betebehar garbiak (ABG) | Betetakoa (%) | Ordainketak |
| 1. Langileria-gastuak | 8.820.070 | 0 | 8.820.070 | 8.190.884 | 93 | 8.190.825 |
| 2. Ondasun arruntak eta zerbitzuak erostea | 2.615.695 | 18.561 | 2.634.256 | 1.482.940 | 56 | 1.335.825 |
| 4. Transferentzia arruntak | 3.347.000 | 15.600 | 3.362.600 | 3.180.569 | 95 | 3.165.385 |
| 5. Kontaketa orokorra eta beste ustekabeko batzuk | 155.007 | - | 155.007 | - | - | - |
| 6. Inbertsio errealak | 718.010 | 233.100 | 951.110 | 662.274 | 70 | 283.865 |
| 8. Finantza-aktiboak | 57.795 | - | 57.795 | 9.566 | 17 | 9.566 |
| 9. Finantza-pasiboak | 6.000 | - | 6.000 | 3.022 | 50 | - |
| Gastuak, guztira | 15.719.577 | 267.262 | 15.986.839 | 13.529.255 | 85 | 12.985.465 |

Diru-sarreren aurrekontuaren betetzea

|  |  |  |  |  |  |  |
| --- | --- | --- | --- | --- | --- | --- |
| Diru-sarrerak | Hasierako aurreikuspena | Aldak. | Behin betiko aurreikuspena | AEG | Betetakoa (%) | Kobrantzak |
| 3. Tasak. Prezio publikoak eta beste diru-sarrera batzuk | 2.860 | - | 2.860 | 102.597 | 3.587 | 102.597 |
| 4. Transferentzia arruntak | 14.934.902 | - | 14.934.902 | 14.934.902 | 100 | 14.934.902 |
| 5. Ondare-sarrerak | 10 | - | 10 | 18.355 | 183.553 | 18.355 |
| 7. Kapital-transferentziak | 758.200 | - | 758.200 | 758.200 | 100 | 758.200 |
| 8. Finantza-aktiboak | 23.010 | 267.262 | 290.272 | 17.815 | 6 | 17.815 |
| 9. Finantza-pasiboak | 595 | - | 595 | 2.423 | 407 | 2.423 |
| Diru-sarrerak, guztira | 15.719.577 | 267.262 | 15.986.839 | 15.834.292 | 99 | 15.834.292 |

1.2. 2023 ekitaldiko aurrekontu-emaitza

|  |  |  |  |  |  |  |
| --- | --- | --- | --- | --- | --- | --- |
|  | 2022 | | | 2023 | | |
| Kontzeptuak | Aitortutako eskubide garbiak | Aitortutako betebehar garbiak | Aurrekontu-emaitza | Aitortutako eskubide garbiak | Aitortutako betebehar garbiak | Aurrekontu-emaitza. |
| a. Eragiketa arruntak (1. kapitulutik 5.era) | 14.223.225 | 12.263.674 | 1.959.551 | 15.055.854 | 12.854.393 | 2.201.461 |
| b. Kapital-eragiketak (6. eta 7. kapituluak) | 776.205 | 261.937 | 514.268 | 758.200 | 662.274 | 95.926 |
| 1. Eragiketa ez-finantzarioak guztira (a+b) | 14.999.430 | 12.525.611 | 2.473.819 | 15.814.054 | 13.516.667 | 2.297.387 |
| c. Finantza-aktiboak (8. kapitulua) | 16.468 | 16.317 | 151 | 17.815 | 9.566 | 8.249 |
| d. Finantza-pasiboak (9. kapitulua) | 3.002 | 3.600 | -598 | 2.423 | 3.022 | -599 |
| 2. Finantza-eragiketak, guztira (c+d) | 19.470 | 19.917 | -446 | 20.238 | 12.588 | 7.650 |
| I. Ekitaldiko aurrekontu-emaitza (1+2) | 15.018.900 | 12.545.528 | 2.473.373 | 15.834.292 | 13.529.255 | 2.305.038 |
| Doikuntzak |  |  |  |  |  |  |
| 3. Gehitutako kredituak finantzatzeko funtsak |  |  | 384.857 |  |  | 267.262 |
| 4. Ekitaldiko finantzaketa-desbideratze negatiboak |  |  | - |  |  | - |
| 5. Ekitaldiko finantzaketa-desbideratze positiboak |  |  | 267.262 |  |  | 185.055 |
| II. Doikuntzak, guztira (3+4-5) |  |  | 117.596 |  |  | 82.206 |
| Aurrekontu-emaitza doitua (I+II) |  |  | 2.590.968 |  |  | 2.387.244 |
|  |  |  |  |  |  |  |
| Foru Ogasunari Itzultzeko Zenbatekoa |  |  | 2.590.968 |  |  | 2.387.244 |

1.3. Diruzaintza-gerakina 2023ko abenduaren 31n

|  |  |  |
| --- | --- | --- |
| Osagaiak | 2022 | 2023 |
| 1. Funts likidoak | 3.763.663 | 3.691.335 |
| 2.(+) Kobratzeko dauden eskubideak | 315 | - |
| (+) Aurrekontukoak ez diren eragiketetatik | 315 | - |
| 3.(-) Ordaintzeko dauden betebeharrak | 3.496.716 | 3.506.279 |
| (+) Ekitaldiko aurrekontutik | 341.200 | 543.790 |
| (+) Aurrekontukoak ez diren eragiketetatik | 3.155.516\* | 2.962.489\* |
| I. Diruzaintza-gerakina, guztira (1+2-3) | 267.262 | 185.055 |
| II. Finantzaketa atxikiaren gaindikina | 267.262 | 185.055 |
| III. Saldo kobragaitzak | - | - |
| IV. Diruzaintza-gerakin atxikigabea (I-II-III) | - | - |

\* Barnean hartzen ditu Foru Ogasunari itzuli beharreko funtsak.

1.4. 2023ko abenduaren 31ko balantzea

(Emaitza aplikatu ondoren)

|  |  |  |
| --- | --- | --- |
|  | 2022 | 2023 |
| **AKTIBOA, GUZTIRA** | **18.736.084** | **18.490.039** |
| A) Aktibo ez-korrontea | 14.955.840 | 14.788.539 |
| **I. Ibilgetu ukiezin garbia** | **138.977** | **625.394** |
| 3. Aplikazio informatikoak | 137.486 | 624.139 |
| 2060-2806. Aplikazio informatikoak | 137.486 | 624.139 |
| 5. Bestelako ibilgetu ukiezina | 1.491 | 1.255 |
| 2090-2809. Bestelako ibilgetu immateriala | 1.491 | 1.255 |
| **II. Ibilgetu material garbia** | **14.803.713** | **14.152.143** |
| 2. Eraikuntzak | 11.816.176 | 11.277.449 |
| 2110-2811. Eraikinak eta beste eraikuntza batzuk | 11.816.176 | 11.277.449 |
| 5. Bestelako ibilgetu materiala | 2.987.537 | 2.874.694 |
| 2140-2814. Makineria eta tresnak | 789.174 | 645.697 |
| 2150-2815. Garraio-osagaiak | - | - |
| 2160-2816. Altzariak eta tresneria | 14.197 | 23.698 |
| 2170-2817. Informazio-prozesuetako ekipamenduak | 274.024 | 260.258 |
| 2190-2819. Bestelako ibilgetu materiala | 1.910.142 | 1.945.040 |
| 6. Aribideko ibilgetua | - | - |
| 2340-Aribideko ibilgetua | - | - |
| **V. Epe luzeko finantza-inbertsioak** | **13.150** | **11.002** |
| 4. Beste finantza-inbertsio batzuk | 13.150 | 11.002 |
| 2540. Epe luzeko maileguak | 13.150 | 11.002 |
| B) Aktibo korrontea | 3.780.244 | 3.701.500 |
| **III. Zordunak eta kobratzeko dauden beste kontu batzuk** | **315** | **-** |
| 3. Administrazio publikoak | 315 | - |
| 4709 – Ogasun Publikoa zordun, kontzeptu fiskalak direla-eta | - | - |
| 4490 – Beste zordun batzuk | 315 | - |
| **V. Epe laburreko finantza-inbertsioak** | **16.266** | **10.166** |
| 4. Beste finantza-inbertsio batzuk | 16.266 | 10.166 |
| 5440-534. Epe laburreko maileguak, aurrerakinak | 16.266 | 10.166 |
| **VII. Dirua eta beste aktibo likido baliokide batzuk** | **3.763.663** | **3.691.335** |
| 1. Kutxa | 1.665 | 2.850 |
| 5700 – Kutxako eskudirua | 1.665 | 2.850 |
| 2. Bankuak eta kreditu-erakundeak | 3.761.998 | 3.688.485 |
| 5711 – Rural Kutxako kontu korrontea | 3.761.998 | 3.688.485 |
| ORDENA-KONTUAK | 16.554 | 18.843 |
| Abalak eta bermeak | 16.554 | 18.843 |
|  |  |  |
|  | 2022 | 2023 |
| **PASIBOA, GUZTIRA** | 18.736.084 | 18.490.039 |
| A) Ondare garbia | 15.221.851 | 14.966.841 |
| **I. Jarritako ondarea** | **13.127.974** | **12.611.936** |
| 1000. Ondarea | 6.423.689 | 5.907.651 |
| 1001-1070. Atxikipen gisa jasotako ondarea | 6.704.285 | 6.704.285 |
| **II. Sortutako ondarea** | **267.262** | **185.055** |
| 2. Ekitaldiko emaitzak | 267.262 | 185.055 |
| 1291. Atxikitako funtsak, aplikatzeko daudenak | 267.262 | 185.055 |
| **IV. Emaitzei aplikatzeko zain dauden beste ondare-gehikuntza batzuk** | **1.826.615** | **2.169.850** |
| 1300. Dirulaguntzak | 1.826.615 | 2.169.850 |
| B) Pasibo ez-korrontea | 12.115 | 12.115 |
| 1800. Epe luzeko fidantzak | 12.115 | 12.115 |
| C) Pasibo korrontea | 3.502.118 | 3.511.083 |
| **I. Epe laburreko zuzkidurak. Epe laburreko zorrak** | **-** | **-** |
| **II. Epe laburreko zorrak** | **5.402** | **4.803** |
| 4. Beste zor batzuk | 5.402 | 4.803 |
| 5600. Jasotako epe laburreko fidantzak eta gordailuak | 5.402 | 4.803 |
| **IV. Hartzekodunak eta ordainkizun dauden beste kontu batzuk** | **3.496.716** | **3.506.279** |
| 1. Kudeaketa-eragiketengatiko hartzekodunak | 341.200 | 543.790 |
| 4000. Aitortutako betebeharren hartzekodunak, aurtengo aurrekontuan | 341.200 | 543.790 |
| 4199 – Beste hartzekodun batzuk | - | - |
| 3. Administrazio publikoak | 3.155.516 | 2.962.489 |
| 4750. Ogasun Publikoa hartzekodun, PFEZa dela-eta | 430.335 | 429.552 |
| 4751. Ogasun Publikoa hartzekodun, eskubide pasiboak direla-eta | 4.422 | - |
| 4752. Ogasun Publikoa hartzekodun, erabilera berezia dela-eta | - | - |
| 4760. Ogasuna hartzekodun, kredituen itzulketa dela-eta | 2.591.076 | 2.387.244 |
| 4770. Gizarte Segurantza hartzekodun | 129.683 | 145.693 |
| ORDENA-KONTUAK | 16.554 | 18.843 |
| Abalak eta bermeak | 16.554 | 18.843 |
| 0570 Abal-emaileak | 16.554 | 18.843 |

1.5. 2023ko ekonomia- eta ondare-emaitzaren kontua

|  |  |  |
| --- | --- | --- |
|  | 2022 | 2023 |
| 2. Jasotako transferentziak eta dirulaguntzak | 14.951.503 | 15.360.999 |
| a) Ekitaldikoak | 14.951.503 | 15.360.999 |
| a.2) Transferentziak | 14.951.503 | 15.360.999 |
| 7500. Nafarroako Gobernuaren kapital-transferentziak | 816.306 | 414.965 |
| 7510. Nafarroako Gobernuaren transferentzia arruntak | 14.135.197 | 14.934.902 |
| 7800. Entitateak bere aktiborako egindako lanak |  | 11.132 |
| 6. Kudeaketa arrunteko beste diru-sarrera batzuk | 88.028 | 102.597 |
| 7730. Itzulketak | 88.015 | 71.021 |
| 7770. Beste diru-sarrera batzuk | - | 31.576 |
| 7000. Argitalpenak saltzea | 14 | - |
| A) Kudeaketa arrunteko diru-sarrerak guztira | 15.039.531 | 15.463.596 |
| 8. Langileria-gastuak | 7.618.536 | 8.221.938 |
| a) Soldatak, lansariak eta antzekoak | 6.232.191 | 6.579.131 |
| 6400. Soldatak eta lansariak | 2.804.792 | 2.998.265 |
| 6401. Behin-behineko langileen soldatak | 583.644 | 604.546 |
| 6402. Parlamentarien dietak eta garraioak | 11.553 | 6.763 |
| 6410. Funtzionarioen soldatak | 2.740.306 | 2.908.237 |
| 6411. Langile kontratatuen soldatak | 73.148 | 39.661 |
| 6412. Bestelako dietak eta garraioak | 18.748 | 21.659 |
| b) Gizarte-zamak | 1.386.345 | 1.642.807 |
| 6409. Parlamentarien beste gizarte-gastu batzuk | 16.132 | 16.133 |
| 6420. Enplegu-emailearen kargura dagoen Gizarte Segurantza | 1.330.188 | 1.488.166 |
| 6449. Langileen beste gizarte-gastu batzuk | 40.025 | 138.509 |
| 9. Egindako transferentziak eta emandako dirulaguntzak | 3.099.440 | 3.180.569 |
| 6500. Transferentzia arruntak | 2.836.596 | 2.951.104 |
| 6510-Dirulaguntzak | 262.844 | 229.465 |
| 11. Kudeaketa arrunteko beste gastu batzuk | 1.545.697 | 1.451.887 |
| a) Hornidurak eta kanpoko zerbitzuak | 1.545.697 | 1.451.887 |
| c) Beste batzuk |  |  |
| 12. Ibilgetuaren amortizazioa | 870.748 | 882.998 |
| B) Kudeaketa arrunteko gastuak, guztira | 13.134.421 | 13.737.392 |
| **I. Kudeaketa arruntaren emaitza (aurrezkia edo desaurrezkia) (A-B)** | **1.905.109** | **1.726.204** |
| 13. Beste diru-sarrera batzuk |  |  |
| **II. Eragiketa ez-finantzarioen emaitza** | **1.905.109** | **1.726.204** |
| 15. Diru-sarrera finantzarioak | - | 18.355 |
| **III. Finantza-eragiketen emaitzak** | - | **18.355** |
| **IV. Ekitaldiko emaitza garbia (aurrezkia edo desaurrezkia) (II+III)** | **1.905.109** | **1.744.560** |

1.6. 2023ko ondare garbian izandako aldaketen egoera-orria

|  |  |  |  |  |
| --- | --- | --- | --- | --- |
|  | Jarritako ondarea | Sortutako ondarea | Beste ondare-gehikuntza batzuk | Guztira |
| A. Amaierako ondare garbia, 2022 | 13.127.974 | 267.262 | 1.826.615 | 15.221.851 |
| B. Kontabilitate-irizpideetan izandako aldaketengatik eta akatsak zuzentzeko egindako doikuntzak | - | - | - | - |
| C. 2023ko hasierako ondare garbi doitua | 13.127.974 | 267.262 | 1.826.615 | 15.221.851 |
| D. 2023ko ondare garbiak izandako aldeak | -516.038 | -82.206 | 343.235 | -255.010 |
| Ekitaldian aitortutako diru-sarrerak eta gastuak | 44.468 | 185.055 | 343.235 | 572.758 |
| Ondare garbian izandako beste aldaketa batzuk | -560.506 | -267.262 | - | -827.768 |
| Amaierako ondare garbia, 2023 | 12.611.936 | 185.055 | 2.169.850 | 14.966.841 |

1.7. 2023ko eskudiru-fluxuen egoera-orria. Ikus 2022ko itxiera, aurreko auditoretzaduna

|  |  |  |  |
| --- | --- | --- | --- |
|  |  | 2022 | 2023 |
| I. | KUDEAKETA-JARDUERETAKO ESKUDIRU-FLUXUAK |  |  |
|  | A) Kobrantzak: | 15.172.250 | 15.581.648 |
|  | 2. Jasotako transferentziak eta dirulaguntzak | 14.649.465 | 15.030.828 |
|  | 3. Salmenta garbiak eta zerbitzu-emateak | 14 | - |
|  | 5. Kobratutako interesak eta dibidenduak |  | 18.355 |
|  | 6. Beste kobrantza batzuk | 522.771 | 532.464 |
|  | B) Ordainketak: | 14.960.628 | 16.043.058 |
|  | 7. Langileria-gastuak | 7.485.466 | 8.073.286 |
|  | 8. Egindako transferentziak eta emandako dirulaguntzak | 3.074.095 | 3.165.385 |
|  | 10. Beste kudeaketa-gastu batzuk | 1.405.557 | 1.307.671 |
|  | 13. Beste ordainketa batzuk | 2.995.510 | 3.496.716 |
|  | Kudeaketa-jarduerengatiko diru-fluxu garbiak (+A-B) | 211.622 | -461.410 |
| II. | INBERTSIO-JARDUERETAKO ESKUDIRU-FLUXUAK |  |  |
|  | C) Kobrantzak: | 19.470 | 20.238 |
|  | 3. Inbertsio-jardueretako beste kobrantza batzuk | 19.470 | 20.238 |
|  | D) Ordainketak: | 109.526 | 293.430 |
|  | 4. Inbertsio errealen erosketa | 89.609 | 283.865 |
|  | 6. Inbertsio-jardueretako beste ordainketa batzuk | 19.917 | 9.566 |
|  | Inbertsio-jarduerengatiko diru-fluxu garbiak (+C-D) | -90.055 | -273.192 |
| III. | FINANTZAKETA-JARDUERETAKO ESKUDIRU-FLUXUAK |  |  |
|  | E) Ondare-gehikuntzak | 261.937 | 662.274 |
|  | 1300. Finantza-ibilgetua finantzatzeko dirulaguntzak | 261.937 | 662.274 |
|  | G) Finantza-pasiboen kobrantza | - | - |
|  | Finantzaketa-jarduerengatiko eskudiru-fluxu garbiak (+E-G) | 261.937 | 662.274 |
| VI | ESKUDIRUAREN ETA HAREN BALIOKIDE DIREN AKTIBO LIKIDOEN IGOERA/JAITSIERA GARBIA EKITALDIAN (I+II+III) | 383.503 | -72.329 |
| Eskudirua eta haren baliokide diren aktibo likidoak ekitaldiaren hasieran | | 3.380.160 | 3.763.663 |
| Eskudirua eta haren baliokide diren aktibo likidoak ekitaldiaren bukaeran | | 3.763.663 | 3.691.335 |

# 2. gehigarria. Nafarroako Parlamentua

Nafarroako Foru Eraentza Berrezarri eta Hobetzeari buruzko abuztuaren 10eko 13/1982 Lege Organikoaren 11. artikuluaren arabera, Parlamentuak Nafarroako herria ordezkatzen du, legegintzarako ahalmena erabiltzen, Nafarroako aurrekontuak eta kontuak onesten, Foru Diputazioaren jarduera bultzatzen eta kontrolatzen, eta ordenamendu juridikoak esleitzen dizkion gainerako eginkizunak betetzen. 50 parlamentarik osatzen dute Parlamentua.

2023ko ekainaren 16an, XI. legegintzaldia eratzeko bilkura egin zen zazpi talde politikorekin. Talde horiek 2023ko maiatzaren 28an egindako hauteskundeen emaitza dira, eta honako osaera hau dute, lortutako parlamentari-kopuruari dagokionez:

|  |  |
| --- | --- |
| Alderdiak/koalizioak/elkarteak | Parlamentariak |
| Unión del Pueblo Navarro talde parlamentarioa | 15 |
| Nafarroako Alderdi Sozialista talde parlamentarioa | 11 |
| EH Bildu Nafarroa talde parlamentarioa | 9 |
| Geroa Bai talde parlamentarioa | 7 |
| Nafarroako Alderdi Popularra talde parlamentarioa | 3 |
| Contigo Navarra-Zurekin Nafarroa talde parlamentarioa | 3 |
| Vox Nafarroa foru parlamentarien elkartea | 2 |
| Parlamentariak, guztira | 50 |

Nafarroako Parlamentuaren aurrekontua Nafarroako Aurrekontu Orokorretan sartuta dago, eta haren kontuak Nafarroako kontu orokorren parte bat dira.

2023ko ekitaldia ixtean, honako hauek ziren Nafarroako Parlamentuaren funtsezko datu ekonomikoak eta langile-arlokoak:

|  |  |  |  |
| --- | --- | --- | --- |
|  | Aitortutako eskubideak | Aitortutako betebeharrak | Langileak,  2023-12-31n |
| Nafarroako Parlamentua | 15.834.292 | 13.529.255 | 74 |

Parlamentuko gobernu-organoak Osoko Bilkura, Mahaia, Eledunen Batzarra eta Batzorde Iraunkorra dira. Txosten honen 1. Eranskinean ageri da Nafarroako Parlamentuaren organigrama.

# 3. gehigarria. Arau-esparrua

Honako hau da Nafarroako Parlamentuari 2023ko ekitaldian aplikatzekoa zaion arau-esparrua:

*Estatuko araudia*

* 13/1982 Lege Organikoa, abuztuaren 10ekoa, Nafarroako Foru Eraentza Berrezarri eta Hobetzeari buruzkoa.
* 20/2021 Legea, abenduaren 28koa, Enplegu Publikoan dagoen Behin-behinekotasuna Murrizteko Premiazko Neurriena.

*Foru araudia*

* Apirilaren 4ko 13/2007 Foru Legea, Nafarroako Ogasun Publikoari buruzkoa.
* 2/2018 Foru Legea, apirilaren 13koa, Kontratu Publikoei buruzkoa.
* Nafarroako Parlamentuko Erregelamenduaren Testu Bategina, Mahaiak 2011ko irailaren 12an hartutako Erabakiaren bidez onetsia.
* [Nafarroako Parlamentuko Erregelamendua, Osoko Bilkurak 2023ko martxoaren 16an hartutako Erabakiaren bidez onetsia.](https://parlamentodenavarra.es/sites/default/files/contenido-estatico-archivos/Reglamento%202023.pdf) [[2]](#footnote-2)
* Nafarroako Parlamentuaren erregelamendu ekonomiko-finantzarioa, Parlamentuko Mahaiak 2020ko urtarrilaren 27an hartutako Erabakiaren bidez onetsia.
* Nafarroako Parlamentuaren Kontabilitate Plana, Nafarroako Parlamentuko Mahaiak 2012ko abenduaren 17an hartutako Erabakiaren bidez Kontabilitate Publikoko Plan Orokorrari egokitua.
* Nafarroako Parlamentuko Administrazioaren Antolaketari buruzko Erregelamendua, Parlamentuko Mahaiak 2021eko uztailaren 26an onetsia.
* Nafarroako Parlamentuko Langileen Estatutua, Parlamentuko Erregelamendu Batzordeak 1991ko martxoaren 20an hartutako Erabakiaren bidez onetsia.
* Nafarroako Parlamentuaren zerbitzuko langileen aldi baterako kontratazioari buruzko Erregelamendua.
* Parlamentarien ordainsariei buruzko araua, Parlamentuko Batzorde Iraunkorraren Mahaiak 2007ko ekainaren 15ean hartutako Erabakiaren bidez onetsia, eta haren geroko aldaketak.
* Behin-behineko langileen ordainsariei buruzko araua, Nafarroako Parlamentuko Mahaiaren 2012ko abenduaren 17ko Erabakiaz onetsia.
* Mahaiaren 2019ko irailaren 2ko Erabakia, talde parlamentarioen ordainsariei buruzko arauak onesten dituena, 2023ko urriaren 2an aldatua.
* Nafarroako Parlamentuko administrazio elektronikoaren funtzionamenduari buruzko Erregelamendua, Mahaiak 2023ko urtarrilaren 9an hartutako Erabakiaren bidez onetsia.
* Nafarroako Parlamentuko gardentasunari eta jardueraren gaineko informazio publikoaren eskuragarritasunari buruzko Erregelamendua, Parlamentuko Mahaiak 2023ko urriaren 30ean hartutako Erabakiaren bidez onetsia.

# 4. gehigarria. Fiskalizazioko beste ohar eta aurkikuntza batzuk

Egindako fiskalizazioaren atal gisa, ondoren ohar eta iruzkin batzuk gehitu ditugu, Ganbera honen ustez fiskalizazio-txosten honen hartzaile eta erabiltzaileentzat interesgarri gerta daitezkeenak.

Orobat, gehitu ditugu Ganbera honen ustez Parlamentuaren kudeaketa ekonomiko-administratiboa hobetzeko beharrezkoak diren gomendioak.

4.1. Parlamentuaren aurrekontua

Eledunen Batzarrak Nafarroako Parlamentuaren 2023rako aurrekontu-proiektua onetsi zuen 2022ko urrian, zeinak % 5eko igoera ekarri baitzuen 2022ko hasierako aurrekontuarekin alderatuta. Nafarroako Aurrekontu Orokorrak abenduaren 28ko 35/2022 Foru Legearen bidez onetsi ziren, eta horietan sartuta daude Parlamentuaren aurrekontuak, hain zuzen ere.

Parlamentuaren 2023rako hasierako aurrekontuak 15,72 milioi euroko diru-sarreren eta gastuen aurreikuspen hasierakoak jasotzen zituen.

Gastuetan eta diru-sarreretan goranzko aurrekontu-aldaketa batzuk egin ziren, 0,27 eurokoak –hasierako kredituen ehuneko bi egiten dute–, eta, horien ondorioz, behin betiko gastu eta diru-sarrerak 15,99 milioi eurora goratu ziren.

Aurrekontu-likidazioa

2023an, gastuek 13,5 milioi euro egin zuten, betetze-maila ehuneko 85ekoa eta ordaintze-maila ehuneko 96koa izanik. Gastu horiek 2022koak baino ehuneko zortzi handiagoak izan ziren.

Diru-sarrerei dagokienez, 2023an 15,8 milioiko eskubideak aitortu ziren; bada, betetze-maila ehuneko 99koa izan zen, eta kobratze-maila, ehuneko 100ekoa. Kasu honetan, 2022 ekitaldiarekiko igoera ehuneko bostekoa izan da.

Koadro honetan ageri dira Parlamentuaren gastuen eta diru-sarreren xedea eta finantzaketa, ehunekotan:

|  |  |  |  |
| --- | --- | --- | --- |
| Gastuaren izaera | Ehunekoa | Finantzatze-iturria | Ehunekoa |
| Langileak | 61 | Transferentzia arruntak | 94 |
| Transferentzia arruntak | 23 | Kapital-transferentziak | 5 |
| Ondasun arruntak eta zerbitzuak | 11 | Tasak eta prezio publikoak | 1 |
| Inbertsio errealak | 5 |  |  |
|  | 100 |  | 100 |

Jarraian, 2022ko eta 2023ko ekitaldietako aurrekontu-likidazioarekin zerikusia duten adierazle batzuen alderaketa erakusten dugu:

|  |  |  |  |  |
| --- | --- | --- | --- | --- |
| Adierazleak | 2022 | | 2023 | 2023/2022 aldea (%) |
| Aitortutako eskubideak, guztira | 15.018.901 | | 15.834.292 | 5 |
| Aitortutako betebeharrak, guztira | 12.545.528 | | 13.529.255 | 8 |
| Diru-sarrera arruntak (1. kapitulutik 5.era) | 14.223.225 | | 15.055.854 | 6 |
| Funtzionamendu-gastuak (1., 2. eta 4. kapituluak) | 12.263.674 | | 12.854.393 | 5 |
| Kapital bidezko diru-sarrerak (6. eta 7. kapituluak) | | 776.205 | 758.200 | -2 |
| Kapital-gastuak (6. eta 7. kapituluak) | | 261.937 | 662.274 | 153 |
| Aurrekontu-emaitza doitua | | 2.590.968 | 2.387.244 | -8 |
| Diruzaintzako gerakina, guztira | | 267.262 | 185.055 | -31 |

Bilakaera horretatik, honako hau nabarmendu nahi dugu:

* 2023ko aitortutako eskubideak % 5 handiagoak izan ziren 2022koak baino; nagusiki, transferentzia arruntak % 6 areagotu zirelako.
* 2023an aitortutako betebeharrak aurreko ekitaldikoak baino ehuneko zortzi gehiago izan ziren, langileria-gastuen eta inbertsioen hazkundearen ondorioz.
* Foru Ogasunari sartu beharreko zenbatekoa, indarreko legediarekin bat, aurrekontu-emaitza doitua da, 2,4 milioi euro egiten duena; aurreko ekitaldikoa baino ehuneko zortzi txikiagoa, zehazki.
* 2023ko diruzaintza-gerakina 0,18 milioikoa izan zen guztira; ehuneko 31ko beherakada da 2022koarekin alderatuta.

4.2 Kudeaketa-alorrak

4.2.1 Langileria-gastuak

Nafarroako Parlamentuaren langileria-gastuak 8,19 milioi eurokoak izan ziren 2023an, ehuneko 93ko betetze-mailarekin. Ekitaldian aitortutako betebehar guztien ehuneko 61 egiten dute.

2022ko ekitaldiarekin alderatuta, langileria-gastuek ehuneko zortzi egin zuten gora, jarraian xehakaturik azaltzen denez:

|  |  |  |  |
| --- | --- | --- | --- |
| Kontzeptua | Aitortutako betebehar garbiak (ABG), 2022 | ABG, 2023 | 2023/2022 aldea (%) |
| Lehendakaritzaren ordainsariak | 76.632 | 78.931 | 3 |
| Parlamentarien ordainsariak | 2.649.797 | 2.796.419 | 6 |
| Parlamentari ohien ordainsariak | - | 63.353 |  |
| Parlamentarien dietak | 78.363 | 59.561 | -24 |
| Lehendakaritzako Kabineteko behin-behineko langileen ordainsariak | 100.545 | 103.274 | 3 |
| Behin-behineko langileen ordainsariak. Beste kargudun batzuk | 483.099 | 501.272 | 4 |
| Langile funtzionarioen ordainsariak | 1.633.630 | 1.803.848 | 10 |
| Aldi baterako lan-kontratudunen ordainsariak | 1.179.825 | 1.144.050 | -3 |
| Gizarte Segurantza | 792.800 | 883.059 | 11 |
| Parlamentarien Gizarte Segurantza | 537.388 | 605.106 | 13 |
| Beste hobekuntza sozial batzuk | 1.917 | 12.505 | 552 |
| Parlamentarien aseguruaren prima | 16.133 | 16.133 | 0 |
| Zerbitzuetako langileen aseguruen prima | 23.553 | 24.199 | 3 |
| Epaiak betearaztea |  | 99.173 |  |
| Guztira | 7.573.682 | 8.190.884 | 8 |

Aldaketa esanguratsuenak berrikusi eta aztertu ditugu, eta egiaztatu dugu behar bezala oinarrituta eta dokumentatuta daudela.

*Plantilla organikoa*

2023ko apirilaren 5eko 54. Nafarroako Parlamentuko Aldizkari Ofizialean argitaratu ziren 2023. urterako plantilla organikoa eta 2022ko abenduaren 31n indarrean zegoen langile-zerrenda.

Honako hauek dira lanpostuak, plantilla organikoaren arabera:

|  |  |
| --- | --- |
| Sailkapena | 2023/12/31 |
| Funtzionarioak[[3]](#footnote-3) | 60 |
| Behin-behineko langileak | 3 |
| Talde parlamentarioetako laguntzaileak | 13 |
| Guztira | 76 |

Funtzionarioen lanpostuen egoera koadro honetan ageri dena zen 2023ko abenduaren 31n:

|  |  |
| --- | --- |
|  | 2023/12/31 |
| Plantillako lanpostuak | 60 |
| Beteta/Plaza erreserbatuta | 36 |
| Hutsik | 24 |
| Lanpostu hutsak, guztizkoaren aldean (%) | 40 |
| Bete diren lanpostu hutsak | 21 |
| Aldi baterako betetako lanpostu hutsak (%) | 88 |

Behin-behinekotasunaren indizea ehuneko 37koa da, behin-behinekoz betetako lanpostuen eta modu finkoan nahiz aldi baterako betetako plaza guztien arteko zatidura gisa kalkulatua; tasa horrek agerian uzten du behin-behinekotasuna handia dela. 24 plaza huts daude, eta horietatik, ehuneko 88 behin-behinekoz beteta daude.

Aldi baterako enplegua egonkortzeko prozesuaren egoera aztertu dugu abenduaren 28ko 20/2021 Legean, enplegu publikoan aldibaterakotasuna murrizteko presako neurriei buruzkoan, jasotako betekizun eta epeen arabera (aurrerantzean, EPAMPNL). Honako alderdi hauek nabarmendu nahi ditugu:

* Bete berri dira 2023ko ekitaldia itxi baino lehen deitutako sei plaza; horietako bi oposizio-lehiaketaren prozeduraren bidez bete dira, eta beste lauak, merezimendu-lehiaketaren prozeduraren bidez.
* Parlamentuko bi funtzionariok plaza eskuratu dute egonkortze-prozesuan, merezimendu-lehiaketaren sistemaren bidez.
* Egonkortze-prozesuan plazarik eskuratu ez duten hiru pertsona kontratudunentzako ordain ekonomikoa 99.174 €-koa izan da.

Egiturazko aldibaterakotasunaren tasa EPAMPNLn aurreikusitako ehuneko zortzitik behera kokatze aldera, egindako egonkortze-prozesuarekin ez baita hori lortu, 23 plazatarako deialdiak izapidetu dira 2023an eta 2024an. Txosten hau egin denerako, bukatuta daude deialdi horietako bi.

2023ko abenduaren 31n, honako langile publiko hauek ziharduten lanean Nafarroako Parlamentuan:

|  |  |
| --- | --- |
| Langileak | 2023/12/31 |
| Funtzionarioak | 30 |
| Plaza hutsak betetzen ari diren administrazio-kontratudun langileak | 20 |
| Beste egoera batzuk estaltzen ari diren administrazio-kontratudun langileak (burutzak, prestakuntza, beste batzuk) | 7 |
| **Guztira** | **57** |

Koadro horri dagokionez, esan behar da ez direla sartu ez behin-behineko langileak ez talde parlamentarioen laguntzaileak.

2023an, karguoste-ordainsariak eman zitzaizkien zenbait parlamentari ohiri 63.353 euroko zenbatekoz.

Antzinatasuna aztertu dugu langileen lagin batean, eta ondorioztatu dugu, oro har, langileei kontzeptu horrengatik emandako ordainsariak bat datozela egoera administratiboekin eta araudian ezarritakoarekin.

Egiaztatu dugu hil batean jasotako ordainsariak bat datozela legez ezarritakoarekin.

Prestakuntzarako igoerako postuen betetzea aztertu dugu, eta egiaztatu dugu hiru pertsonak zortzi urtez baino gehiagoz baliatu dutela aukera hori, arauan aurreikusitako bost urteko alditik gora; dena den, zerbitzuaren beharrak zirela-eta ohiz kanpo gaitu zituztelako gertatu da hori, postu horietarako onetsitako zerrendetan ez baitzegoen beste hautagairik.

Konpentsatzeko dauden langileen aparteko orduen poltsa aztertu dugu. Honako alderdi hauek nabarmendu nahi ditugu:

* Langileen hitzarmenean aurreikusitakoaren arabera, lanaldi arruntetik gora lanean emandako ordu bakoitza ordu bat eta 45 minutuz konpentsatu behar da, betiere, ez bada jaiegunean izan.
* 2023/12/31n, 36 pertsonak zituzten ikuskatutako ekitaldia baino lehenago sortutako orduak, eta pertsona horietatik 6k 150 ordutik gora zituzten.
* 2024ko ekitalditik aurrera, aparteko orduen kopurua ezin da izan urteko 70 ordutik gorakoa, eta 6 hilabeteko epean baliatu behar dira konpentsazio-orduak.

Txosten honetako “Gomendioen jarraipena” izeneko atalean horri buruz esandakoaz gain, honako hau *gomendatzen dugu:*

* *Aparteko orduen onartutako gehieneko kopurua gainditzen duten langileekin adostea arrazoizko denbora-tartean konpentsatuko dituztela ordu horiek atseden-orduen bidez, egoera erregularizatze aldera.*

4.2.2 Ondasun eta zerbitzuen gastu arruntak

Parlamentuaren ondasun eta zerbitzuen gastu arruntak 1,5 milioi eurokoak izan ziren, eta gastu guztien ehuneko 11 egiten du horrek; haien betetze-maila behin betiko kredituen ehuneko 56koa izan zen. Kapitulu honetako gastuak 2022koak baino ehuneko zazpi txikiagoak izan ziren, batez ere energia-horniduren prezioa murriztu zelako.

Hona hemen gastu eta zerbitzuen gastu arrunten kontzeptu nagusiak, eta haien eta aurreko ekitaldikoen arteko alderaketa:

|  |  |  |  |
| --- | --- | --- | --- |
|  | ABG, 2022 | ABG, 2023 | 23/22 aldea (%) |
| Garbiketa eta txukuntasuneko zerbitzuak | 328.064 | 345.782 | 5 |
| Ekipamendu eta programa informatikoen konponketa eta mantentzea | 129.830 | 191.836 | 48 |
| Informazio-sistemak | 165.239 | 174.264 | 5 |
| Egindako beste lan batzuk | 209.999 | 155.599 | -26 |
| Hornidurak | 262.938 | 145.428 | -45 |
| Makineria, instalazioak eta lanabesak konpontzea | 92.310 | 86.203 | -7 |
| Eraikinen konponketa eta mantentzea | 52.693 | 53.921 | 2 |

“Ekipo eta programa informatikoen konponketa eta mantentze lanak” gastu-kontzeptua aztertu dugu.

Egindako lanaren konklusioa da gastuak, oro har, zuzen kontabilizatuta eta justifikatuta daudela, eta araudian ezarritako epean ordaindu direla.

4.2.3 Transferentzia arruntetako gastuak

Parlamentuaren transferentzia arruntetako gastuak 3,18 milioi eurokoak izan ziren, eta gastu guztien ehuneko 24 egiten du horrek; haien betetze-maila behin betiko kredituen ehuneko 95ekoa izan zen. Kapitulu honetako gastuek ehuneko hiru egin zuten gora 2022ko ekitaldikoekin alderatuta.

Talde parlamentarioei esleitutako diru-kopuruak berrikusi ditugu: 2,95 milioi euroko zenbatekoa izan zuten, eta kapituluko gastuen ehuneko 93 da hori. Hona hemen xehetasunak:

|  |  |  |
| --- | --- | --- |
| Talde parlamentarioa | X. legegintzaldia | XI. legegintzaldia |
| Navarra Suma talde parlamentarioa | 439.082 | - |
| Unión del Pueblo Navarro talde parlamentarioa | - | 400.865 |
| Nafarroako Alderdi Sozialista talde parlamentarioa | 281.619 | 329.490 |
| Geroa Bai talde parlamentarioa | 227.972 | 232.542 |
| EH Bildu Nafarroa talde parlamentarioa | 198.311 | 268.040 |
| Podemos-Ahal Dugu Nafarroa foru parlamentarien elkartea | 100.172 | - |
| Nafarroako Alderdi Popularra talde parlamentarioa |  | 135.215 |
| Contigo Navarra-Zurekin Nafarroa talde parlamentarioa | - | 134.678 |
| Izquierda-Ezkerra talde parlamentario mistoa | 85.341 | - |
| Vox Nafarroa foru parlamentarien elkartea | - | 117.777 |
| Legegintzaldia, guztira | 1.332.496 | 1.618.608 |

Egiaztatu dugu talde parlamentarioei ordaindutako zenbatekoa bat datorrela Mahaiak 2023ko urtarrilaren 16an hartutako erabakiaren bidez onetsitako ordainsari ekonomikoekin; 2,5eko igoera izan du aurreko urtekoarekin alderatuta.

Talde parlamentarioek dirulaguntzen kontabilitatea aurkezteko betebeharra dute; bada, betebehar horrek 2023an izan duen betetze-mailari dagokionez, honako hau egiaztatu dugu:

* Talde parlamentarioek bete dute garai eta modu egokian informatzeko betebeharra.
* Kontu-hartzailetza eta Gai Ekonomikoetarako Zerbitzuak manuzko txostena egin du.
* 2024ko maiatzaren 13an, Nafarroako Parlamentuko Mahaiak betetzat eman zituen aplikatzekoa den araudian eskatzen diren izapideak, eta txostena Parlamentuaren webgunean eta Parlamentuko Aldizkari Ofizialean argitaratzea agindu zuen.

Talde parlamentarioek alderdi politikoei egiten dizkieten ekarpenei dagokienez, Kontuen Ganberak, Parlamentuaren 2021eko kontuei buruzko txostenean, gomendatu zuen talde parlamentarioen eta alderdi politikoen arteko lankidetza-harremanak hitzarmenen bidez formaliza zitezela.

2023ko urriaren 2an, Mahaiak erabaki zuen talde parlamentarioen ordainsariei buruzko arauak aldatzea, eta kasuan kasuko hitzarmena eskatzen da 2024ko urtarrilaren 1etik aurrera.

Xede hauek aurkeztu dituzte talde parlamentarioek:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Talde parlamentarioa | Zenbatekoa | Lotutako entitateei intsuldatzea (8/2007 LO, 2.e art.)[[4]](#footnote-4) | %[[5]](#footnote-5) | Funtzionamendu, antolamendu eta jarduera arrunteko gastuak | % | Emaitza | Gastu finantz. | Ekitaldiko emaitza |
| **X. legegintzaldia** | | | | | | | | |
| Navarra Suma talde parlamentarioa | 439.082 | 403.931 | 92 | 41.228 | 9 | -6.078 | - | -6.078 |
| Izquierda-Ezkerra talde parlamentario mistoa | 85.341 | 90.762 | 106 | 1.080 | 1 | -6.501 | - | -6.501 |
| Podemos-Ahal Dugu Nafarroa foru parlamentarien elkartea | 100.172 | 101.286 | 101 | 977 | 1 | -2.091 | - | -2.091 |
| **XI. legegintzaldia** | | | | | | | | |
| Unión del Pueblo Navarro talde parlamentarioa | 400.865 | 376.000 | 94 | 19.000 | 5 | 5.866 | - | 5.866 |
| Nafarroako Alderdi Popularra talde parlamentarioa | 135.215 | 113.892 | 84 | 20.144 | 15 | 1.179 | - | 1.179 |
| Contigo Navarra-Zurekin Nafarroa talde parlamentarioa | 134.678 | 111.805 | 83 | 539 | 0 | 22.334 | - | 22.334 |
| Vox Nafarroa foru parlamentarien elkartea | 117.777 | 71.843 | 61 | 3.146 | 3 | 42.788 | - | 42.788 |
| **X. eta XI. legegintzaldiak** | | | | | | | | |
| Nafarroako Alderdi Sozialista talde parlamentarioa | 611.110 | 611.000 | 100 | 312 | 0 | -203 | - | -203 |
| EH Bildu Nafarroa talde parlamentarioa | 466.351 | 465.400 | 100 | - | - | 951 | 989 | -38 |
| Geroa Bai talde parlamentarioa | 460.514 | 460.517 | 100 | - | - | -3 | - | -3 |
| Guztira | 2.951.104 | 2.806.436 | 95 | 86.427 | 3 | 58.241 | 989 | 57.252 |

Bestalde, adierazten dugu Kontu Auzitegiari dagokiola talde parlamentarioek alderdi politikoei egindako ekarpenak fiskalizatzea.

Halaber, honako aurrekontu-partida hauen betetzea aztertu dugu, bai eta aurreko ekitaldiarekin alderatuta izandako aldakuntza ere:

|  |  |  |  |
| --- | --- | --- | --- |
| Kontzeptua | ABG, 2022 | ABG, 2023 | Aldea (%) |
| 2023/2022 |
| Beste hitzarmen batzuk | 42.528 | 33.144 | -22 |
| Garapen- eta elkartasun-jardueretarako dirulaguntza | 94.396 | 80.000 | -15 |

Egiaztatu da ezen, orokorrean, berrikusitako gastuak zuzen kontu hartuta, justifikatuta eta kontabilizatuta daudela, eta dirulaguntzak haiei buruzko arauetan ezarritakoaren arabera ordaindu zirela.

4.2.4 Kontratazioa

Honako kontratu hauen adjudikatze-prozedura eta betetzea berrikusi ditugu:

|  |  |  |  |  |
| --- | --- | --- | --- | --- |
| Kontratua | Esleipen-prozedura | Lizitatzaile kopurua | Adjudikazioaren zenbatekoa (BEZik gabe) | Beherapena (%) |
| Catering-zerbitzuaren kontratazioa | Irekia, arrazoi sozialengatik erreserbatua (2/2018 KPFLren 36. art.) | 2 | 20.593 | 32,7 |
| Argazkigintza-zerbitzuaren kontratazioa | Irekia | 2 | 24.920 | 4,7 |
| Administrazio elektronikoaren horniduraren kontratazioa | Irekia | 2 | 247.333 | 23,2 |
| 52 ordenagailuren horniduraren kontratazioa | Irekia | 1 | 70.200 | 0,1 |
| Kontratua | Esleipen-prozedura | Eskaintza kopurua | Fakturatutako zenbatekoa (BEZik gabe) | Beherapena (%) |
| LTO zinten liburutegia mantentzea eta euskarria berritzea | Munta txikiko kontratua | 3 | 3.868 | - |
| Programa informatikoak mantentzea | Munta txikiko kontratua | 0 | 1.615 | - |
| IDITE aplikazioaren erabilera-lizentzia berritzea | Munta txikiko kontratua | 0 | 2.179 | - |

Oro har, aipatu kontratuen espedienteak Kontratu Publikoei buruzko apirilaren 13ko 2/2018 Foru Legearen (aurrerantzean, KPFL) eta Parlamentuaren Erregelamendu Ekonomiko-finantzarioaren arabera izapidetu dira. Haietatik datozen gastuak onetsita, fiskalizatuta, justifikatuta eta zuzen kontabilizatuta daude, eta araudian ezarritako epeetan ordaindu dira. Halere, honako hau aipatu behar dugu:

* Administrazio klausulen agirietan ez da exekuzio-baldintza berezirik ezarri, eta espedientean ez da jaso halakorik ez ezartzea justifikatzeko arrazoirik.
* Espedientean ez da jaso kontratuaren balio zenbatetsia zehaztearen arrazoizkotasunik.

Txosten honetako “Gomendioen jarraipena” izeneko atalean horri buruz esandakoaz gain, honako hau *gomendatzen dugu:*

* *Espedientean jasota uztea kontratuaren balio zenbatetsia zehaztearen arrazoizkotasuna.*

4.2.5 Transferentzia arruntengatiko eta kapital-transferentziengatiko diru-sarrerak

Transferentzia arruntengatiko eta kapital-transferentziengatiko diru-sarrerak, hurrenez hurren, 14,93 eta 0,76 milioi eurokoak izan ziren, diru-sarrera guztien ehuneko 99, hain zuzen ere; haien betetze-maila ehuneko 100ekoa izan zen. Koadro honetan, 2022ko ekitaldiko diru-sarrerekiko konparazioa jaso da:

|  |  |  |  |
| --- | --- | --- | --- |
| Kontzeptua | AEG, 2022 | AEG, 2023 | Aldea (%) 2023/2022 |
| Transferentzia arruntak | 14.135.197 | 14.934.902 | 6 |
| Kapital-transferentziak | 776.205 | 758.200 | -2 |

Egiaztatu dugu aurrekontu-informazioa koherentea dela Nafarroako Foru Komunitateko Administrazioan jasota dagoenarekin.

# ERANSKINA. Nafarroako Parlamentuaren organigrama

MAHAIA

Mahaiko kideen idazkaria

Behin-behineko langilea (1)

Kabineteburua

Behin-behineko langilea (1)

1

KABINETEA

LEHENDAKARITZA

IDAZKARITZA NAGUSIA

Legelari nagusia

Mahaiko eta Eledunen Batzarreko adm. burua (1)

Administraria (1)

Prentsa Atala Protokolo Atala

Komunikazioko teknikaria (1) Protokoloko teknikaria (1)

Ikus-entzunezko Kom. teknik. (1) Administraria (1)

Administraria (1) Prot. Harrem. idazk. (1)

Eginkizuna

Kontu-hartzailea

Lehendakariaren idazkaria

Behin-behineko langilea (1)

Informatikako goi-mailako teknikaria (1)

Sistema informatikoetako erdi-mailako teknikaria (2)

Sistemen Atala

Sistema informatikoetako teknikari-ofizialak (1)

Ikus-entzunezkoen teknikari-ofiziala (1)

Legelariak (4)

Kudeaketa Parlamentarioko Atala

Administrariak (5)

Mantentze-lanetako ofiziala (1)

Gelazain nagusia (1)

Gelazainak (10)

Admin. Kudeaketako tekn. (2)

Kontu-hartzailetza eta Gai Ekonomikoetarako Zerbitzua

Zerbitzuburua (1)

Admin. Kudeaketako tekn. (2)

Administrariak (2)

Informatika Zerbitzua

Ikus-entzunezko Sistemak eta Teknologia

Zerbitzuburua (1)

Zerbitzuburua (1)

Zerbitzu Orokorrak

Legelari nagusia (1)

Zerbitzu Juridikoak

Itzultzaileak (5)

Liburutegiko eta dokumentazioko laguntzaileak (2)

Administrariak (2)

Transkribatzaileak (6)

Zerbitzuburua (1)

Argitalpen, Artxibo, Liburutegi eta Dokumentazio Zerbitzua

1. 2023ko urrian onetsi zen aldaketa, eta 2024ko urtarrilaren 1ean jarri zen indarrean [↑](#footnote-ref-1)
2. 2023ko maiatzaren 29an hartu zuen indarra. [↑](#footnote-ref-2)
3. Nahiz eta plantillan jasotzen den 61 plaza daudela, funtzionarioen zerrendan esaten da 60 plaza daudela. [↑](#footnote-ref-3)
4. Alderdi politikoei intsuldatzea. [↑](#footnote-ref-4)
5. Kasu batzuetan % 100etik gorakoa da aurreko ekitaldietako soberakinak zeudelako. [↑](#footnote-ref-5)